Case ID: 1207340
Sentence 2: İŞİN HALLARİ: Bakı Ağır Cinayətlər Məhkəməsinin xx xxxxxx 2019-cu il tarixli hökmü ilə Məhkum təqsirli bilinib məhkum edilmişdir, ona görə ki, o, xx xxxxxx 2017-ci il tarixdə onunla eyni məhəllədə yaşayan X1 sevgi münasibətində olduğu X2 ilə bir neçə dəfə məhəllədə görüşməsinə irad bildirmiş, X3 qardaşı X1 irad bildirən şəxsi müəyyən edib məsələnin mahiyyətini aydınlaşdırmaq üçün xx.xx.2017-ci il tarixdə, saat 17:30-da idarə etdiyi «Mercedes C 220» markalı, **-XD-*** dövlət qeydiyyat nişanlı avtomobillə Sabunçu qəsəbəsi, Xəstəxanayanı küçəsində yerləşən ayaqqabı təmiri köşkünün qarşısına gələrək X4 və X5lə öz avtomobilində söhbət edən zaman Məhkum avtomobilə yaxınlaşaraq X1 düzgün hərəkət etmədiyini bildirdiyi üçün aralarında yaranmış mübahisə zamanı X1 ona irad bildirməsini cüzi səbəb kimi bəhanə edərən, aqressiv hərəkətləri ilə öz üstünlüyünü ətrafdakılara nümayiş etdirmək məqsədi ilə ictimai qaydalara və hamı tərəfindən qəbul olunmuş əxlaq normalarına açıq etinasızlıq göstərməklə xuliqanlıq niyyəti ilə X1 öldürmək məqsədilə istintaqa məlum olmayan mənbədən qanunsuz olaraq əldə edib üzərində gəzdirdiyi zavod üsulu ilə hazırlanmış soyuq silah hesab olunan ov bıçağı ilə zərbə vuraraq sağlamlığa ağır zərər vurmağa xarakterik olan qarının ön divarının qarın boşluğuna nüfuz edərək qaraciyərin, qapı venasının və mədənin yaralanmasına, çoxlu qanitirməyə və ölümə səbəb olan bir ədəd, ümumilikdə və ayrı-ayrılıqda sağlamlığa yüngül zərərvurmaya aid belin sol yarısının daxilə nüfuz edən bir ədəd və sol bazunun bir ədəd deşilmiş-kəsilmiş yaraları kimi xəsarətləri yetirərək, qanunsuz olaraq əldə edib gəzdirdiyi soyuq silah hesab olunan bıçaqla xuliqanlıq niyyəti ilə X3 Həziyevi qəsdən öldürərək həyatdan məhrum etmişdir.